ଭାରତ ପାଇଁ ପ୍ରେମ:  ସ୍ବତନ୍ତ୍ର ଢଙ୍ଗରେ ଗଣତନ୍ତ୍ର ଦିବସର ଅଭିନନ୍ଦନ ଜଣାଇଲା ଇସ୍ରାଏଲ ଦୂତାବାସ
ନୂଆଦିଲ୍ଲୀ,୨୬।୧: ୭୪ତମ ଗଣତନ୍ତ୍ର ଦିବସକୁ ଗୁରୁବାର ବେଶ ଧୁମ୍ଧାମ୍ରେ ପାଳନ କରୁଛି ଭାରତ। ଦିଲ୍ଲୀର କର୍ତ୍ତବ୍ୟ ପଥରେ ଦେଶର ଗର୍ବ ଏବଂ ଗୌରବର ଝଲକ ଝଲକ ଦେଖିବାକୁ ମିଳିଥିବା ବେଳେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଏହାକୁ ଏକ ବିଶେଷ ଉତ୍ସବ ବୋଲି ବର୍ଣ୍ଣନା କରିଛନ୍ତି। ଏସବୁ ମଧ୍ୟରେ ଇସ୍ରାଏଲ ଦୂତାବାସ ପକ୍ଷରୁ ଭାରତକୁ ସ୍ବତନ୍ତ୍ର ଢ଼ଙ୍ଗରେ ଶୁଭେଚ୍ଛା ଜଣାଯାଇଛି।

ଦୂତାବାସର ଅଧିକାରୀମାନେ ଦେଶର ବିଭିନ୍ନ ଭାଷାରେ ଗଣତନ୍ତ୍ର ଦିବସର ଶୁଭେଚ୍ଛା ଜଣାଇଛନ୍ତି। ଭାରତରେ ଇସ୍ରାଏଲ୍ର ରାଷ୍ଟ୍ରଦୂତ ହିନ୍ଦୀରେ ଅଭିନନ୍ଦନ ଜଣାଇଥିବା ବେଳେ ଅନ୍ୟ ଅଧିକାରୀମାନେ ବଙ୍ଗାଳି, ପଞ୍ଜାବୀ, ରାଜସ୍ଥାନୀ ତଥା ଅନ୍ୟ ଆଞ୍ଚଳିକ ଭାଷାରେ ବାର୍ତ୍ତା ଦେଇ ଦେଶର ବିବିଧତା ଉପସ୍ଥାପନ କରିଛନ୍ତି। ଏହା ଭାରତ ପ୍ରତି ଇସ୍ରାଏଲର ଭଲପାଇବାକୁ ଦର୍ଶାଉଛି ବୋଲି ଚର୍ଚ୍ଚା ହେଉଛି।